b"\n_START_ARTICLE_\nFrank Foyston\n_START_SECTION_\nKariera\n_START_PARAGRAPH_\nFoyston je amaterski hokej na ledu igral za mo\xc5\xa1tvi Barrie Athletic Club in Toronto Eaton's. Leta 1912 se je preselil k NHA mo\xc5\xa1tvu Toronto Blueshirts, s katerim je leta 1914 tudi osvojil Stanleyjev pokal. V sezoni 1915/16 je \xc5\xbee igral za PCHA mo\xc5\xa1tvo Seattle Metropolitans, ki ga je pripeljal do osvojitve Stanleyjevega pokala leta 1917. Seattle Metropolitans je s tem postal prvi ameri\xc5\xa1ki klub, ki je osvojil pokal. Pokal je osvojil tudi leta 1925 z mo\xc5\xa1tvom Victoria Cougars._NEWLINE_Od 1930 do 1931 je deloval kot trener IHL mo\xc5\xa1tva Syracuse Stars in kot trener Can-Am mo\xc5\xa1tva Bronx Tigers od 1931 do 1932. Foyston je kasneje deloval kot skavt NHL mo\xc5\xa1tva Detroit Red Wings, po koncu kariere v hokeju na ledu pa je upravljal puranji ran\xc4\x8d v Port Orchardu._NEWLINE_Leta 1958 je bil sprejet v Hokejski hram slavnih lige NHL._NEWLINE_Umrl je januarja 1966 v starosti 74 let v Seattlu. V Seattlu je tudi pokopan, in sicer na pokopali\xc5\xa1\xc4\x8du Evergreen-Washelli Memorial Park and Funeral Home."